**Zápisnica č. 4/2012**

zo zasadnutia obecného zastupiteľstva v obci Pitelová konaného 07.09.2012 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú šiesti poslanci, Ing.Snopko Peter prišiel neskôr. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Eva Štefanková.
* za predsedu návrhovej komisie bol navrhnutý Ing. Mališ Lukáš – OZ schválilo návrh jednomyseľne.
* za overovateľov zápisnice boli navrhnutí Ivan Sklenka a Ing.Rastislav Kubáň – OZ schválilo návrh jednomyseľne.

Ing. Rastislav Kubáň navrhol ďalší bod programu:

* rekonštrukcia obecnej cesty ležiacej na parcelách 170/1,895,499/1,907/1
* rekonštrukcia obecnej cesty ležiacej od rodinného domu číslo 226 po rodinný dom číslo 236
* kontrola plnenia uznesení obecného zastupiteľstva

Všetky tri body OZ jednomyseľne schválilo. OZ schválilo aj navrhovaný program.

1. **Kontrola plnenia uznesenia z predchádzajúceho zastupiteľstva**
* všetky obecné tabule sú totožné s úradnou tabulou.
* kontrola dodatku č.1 Cestných stavieb Liptovský Mikuláš – hlavný kontrolór prešetril a podal správu z kontroly. K uvedenej správe sa vyjadril pán Kubáň a myslí si, že dodatok nemusel byť vôbec uzatvorený. OZ berie na vedomie.

1. **Sľub poslanca OZ** – sľub zložil pán Jozef Kocian. OZ berie na vedomie.
2. **Prerokovanie žiadostí**:
* Žiadosť TJ o poskytnutie dotácie 800€ na zakúpenie štvorkolesovej kosačky. Traja poslanci boli proti, traja sa zdržali. Pán Kubáň navrhol aby sa uvedená žiadosť prerokúvala pri schvaľovaní žiadostí o dotácie.
* Žiadosť p. Gizely Beňovej o zníženie poplatku za vodu. OZ sa rozhodlo postupovať podľa platného VZN.

1. **Diskusia** – rôzne
* ako prvý vystúpil starosta obce a informoval poslancov o položení asfaltových kobercov pri p. Milanovi Štefankovi, MUDr. Repášovej a k p. Medlovi. Uvedené práce previedla firma Strabak. Ďalej informoval o vykonaní opravy strechy na garážach, o natretí fasády na dome smútku a o výmene vchodových dverí na budove obecného úradu. Oboznámil poslancov vo veci napojenia časti Dolina na Pohronský vodovod, bolo na základe žiadosti vodárenskej spoločnosti zaslané kladné vyjadrenie k predloženej projektovej situácií. Ďalej oboznámil poslancov OZ o spracovaní inventarizácie drobného majetku v jednotlivých miestnostiach obecného úradu. P. Božena Vaňová doručila dňa 29.07.2012 petíciu, ktorá bola predložená hlavnému kontrolórovi k preskúmaniu a na základe ktorého bola p. Vaňová vyzvaná na zosúladenie petície zo zákonom. Doplnená petícia bola postúpená Stavebnému úradu. Dňa 27.08.2012 bola doručená petičným výborom Trnavá Hora – splnomocnencom Jánom Slašťanom sťažnosť proti nesprávnemu úradnému postupu voči zamestnancom Stavebného úradu v územnom konaní. Proti predmetnému rozhodnutiu boli v zákonom stanovenej lehote podané odvolania, ktoré bude riešiť Krajský stavebný úrad v Banskej Bystrici.
* p. Mališ sa vyjadril k oprave cesty od čísla domu 226 po dom číslo 236, že je v dezolátnom stave a treba ju sprevádzkovať.
* p. Hudec navrhol zistiť, odkiaľ je cesta šťátna, aby sme opravovali len cestu obecnú.
* p. Kubáň navrhol na opravu cesty od čísla domu 226 po dom číslo 236 sumu 500€ a na cestu od obecného úradu na horný koniec sumu 5000€. OZ jednomyseľne schválilo. Ďalej požiadal hlavného kontrolóra o preskúmanie plnenia uznesení za roky 2010,2011,2012, ktoré si žiada v písomnej podobe.
* p. Spáč podotkol, že nefunguje obecná stránka obce.
* p. Gáfrik skonštatoval, že na obecnej stránke by malo záležať starostovi.
* na uvedené pripomienky reagoval starosta obce a odpovedal, že administrátor stránky bude pracovníčka OÚ p. Vencelová.
* p. Mališ si vyžiadal doručiť zápisnice zo zasadnutia OZ za roky 2011,2012 a povedal, že zápisnice uloží na stránku obce, nakoľko tam nie sú.
* p. Snopko konštatoval, že obecný úrad nerešpektuje uznesenia obecného zastupiteľstva.
* p. Hudec žiada aby občania napojený na studňu nad p. Karvašom platili za vodu. Ďalej dal návrh, aby staré vchodové dvere neboli zamurované, ale vymenené za nové pre prípad požiaru.
* p. Chalmovský sa informoval, ako prebiehala oprava strechy na garážach. Starosta odpovedal, že bola opravená celá strecha.
* p. Gáfrik žiada opraviť šachtu pri p. Kamodyovej z bezpečnostných dôvodov. P. Snopko súhlasil z opravou.
* p. Gajdošová požiadala starostu aby verejné osvetlenie počas kultúrnych akcií svietilo do rána.
* p. Vaňová sa pýtala, či by obec nemohla prispievať na deti, ktoré navštevujú Materské školy v Žiari nad Hronom.
* p. Gáfrik apeloval na OZ, či by nebolo dobré dať návrh na referendum na odvolanie starostu.
* p. Snopko sa opýtal starostu ako ide bojovať proti výstavbe MVE Jalná a ako ide naplniť uznesenia, keď napriek jednohlasnému nesúhlasu OZ podpísal rozhodnutie o umiestnení stavby MVE Jalná. Starosta odpovedal, že ak bude len jeden zákonný dôvod proti výstavbe, tak s výstavbou nebude súhlasiť.
* p. Kubáň sa opýtal starostu, či si myslí, že chráni životné prostredie, keď podpísal rozhodnutie o umiestnení stavby MVE Jalná. Starosta odpovedal, že áno. P. Kubáň skonštatoval, že ovplyvnil život iných obcí.
* p. Snopko vyjadril nespokojnosť s prácou starostu
* p. Kubáň prečítal sľub starostu a kritizoval jeho prácu. Prečítal aj otvorený list starostovi obce, ktorý bude starostovi doručený a žiada ho umiestniť na stránku obce a do všetkých obecných tabúľ.
1. **Návrh na uznesenie**

Návrh na uznesenie prečítal p. Mališ. Jednomyseľne schválené.

1. **Záver**

Starosta poďakoval prítomným za účasť.

Zapísala: Eva Štefanková dňa: 12.09.2012 .......................................

Overil: Ing. Rastislav Kubáň ............. .......................................

 Ivan Sklenka ............. .........................................